**Branimir Štivić: GO04: DWELL**

Rad Branimira Štivića, dio većeg istraživačkog ciklusa, na tehnološki se inovativan i u umjetničkoj duboko praksi usidren način bavi pitanjem narušenih ekosustava i invazivnih vrsta kao posljedica ljudskog djelovanja i globalnog kapitalizma. Kompleksan i sustavno promišljen rad, dio većeg projekta, ne razotkriva samo razmjere dramatičnih promjena u okolišu i prirodi, već transformira njihove tragove i posljedice u oblik koji se može beskonačno prenositi i multiplicirati. Kritičkim promišljanjem tragova i posljedica civilizacije i uvjeta njihova nastanka te potencijalnog nestajanja, što uključuje i svijet umjetnosti, polje unutar kojeg sam autor djeluje, otvara pitanja opravdanosti i održivosti ne samo vlastitog rada, nego i samog sustava unutar kojeg djeluje i izlaže. Primjenom novih medija i tehnologija na kritičke prakse u umjetnosti nastavlja se na liniju u umjetnosti koju pratimo još od pokreta Novih tendencija, što ga čini laureatom nagrade Muzeja suvremene umjetnosti.